Stina Hofgaard Nilsen

Stina Hofgaard Nilsen (født 1979) er en norsk tidligere alpinist.

 Karriere 
Stina Hofgaard Nilsen var spesialist i storslalåm. I europacupen oppnådde hun en seier og fem andreplasser. Hun debuterte i verdenscupen 28. januar 1998, i storslalåmrennet i Åre. Hun tok sine første verdenscuppoeng i januar 2000, da hun kom på 27.-plass i storslalåm i Berchtesgaden. Ni ganger kom hun blant de 10 fremste, derav tre besøk på seierspallen. Hennes eneste verdenscupseier kom 27. januar 2002 i storslalåmrennet i Cortina d’Ampezzo.

Stina Hofgaard Nilsen deltok i VM 2001 i St. Anton, OL 2002 i Park City og VM 2003 i St. Moritz, men ved alle tre anledningene kjørte hun ut i første omgang av storslalåmrennet.

Hun la opp i mars 2004.

 Verdenscupseire 
 Nr.  Dato  Sted Øvelse   1.  27. januar 2002  Cortina d´Ampezzo  Storslalåm

 Referanser 

 Eksterne lenker 


Kategori:Norske alpinister
Kategori:Deltakere for Norge under Vinter-OL 2002
Kategori:Alpinister under Vinter-OL 2002
Kategori:Fødsler i 1979